ಅತ್ಯಾಧುನಿಕ ತಂತ್ರಜ್ಞಾನಗಳಾದ ವಿದ್ಯುನ್ಮಾನ ಅಂಚೆಯ ಪಟ್ಟಿ, ಪಿಯರ್ ಟು ಪಿಯರ್ ನೆಟ್‍ವರ್ಕ್, ಒಡಂಬಡಿಕೆಯ ತಂತ್ರಾಂಶ, ವಿಕಿಗಳು, ಅಂತರಜಾಲ ಫಾರಂಗಳು ಮತ್ತು ಬ್ಲಾಗ್‌ಗಳು ವಿದ್ಯುನ್ಮಾನ ಪ್ರಜಾಪ್ರಭುತ್ವದ ಕೆಲವು ಅಂಶಗಳ ಸಂಭಾವ್ಯ ಪರಿಹಾರದ ಸಾಮರ್ಥ್ಯಗಳು.
ಹಲವು ಸರಕಾರೇತರ ವೆಬ್‌ಸೈಟ್‌ಗಳು ಕಾನೂನು ವ್ಯಾಪ್ತಿಯೊಳಗೆ ಬೆಳೆದುಬಂದಿದ್ದು ಬಳಕೆದಾರರನ್ನು ಕೇಂದ್ರೀಕರಿಸಿದ ಅನ್ವಯಗಳಂತಹ ಹಲವು ಸೇವೆಗಳನ್ನು ನೀಡಿದ್ದು ಇವು ಸಾವಿರಾರು ಸರಕಾರೀ ಸಂಸ್ಥೆಗಳಿಂದ ಸಂಗ್ರಹಿಸಿದ ಮಾಹಿತಿಗಳ ಹಾಗೂ ಬೇರೆ ಬೇರೆ ಮಾಹಿತಿ ಸರಬರಾಜುಗಾರರಿಂದ ಒದಗಿದ ಮಾಹಿತಿಗಳ ನಡುವಿನ ದೃಢವಾದ ವ್ಯವಸ್ಥೆಯನ್ನೂ ಸಹ ರೂಪುಗೊಳಿಸಿದೆ. ಇದು ಅನುಕೂಲಕರವಾದ ಮತ್ತು ವಾಣಿಜ್ಯ-ವ್ಯವಹಾರಗಳಲ್ಲಿ ಕಡಿಮೆ ಖರ್ಚಿನದ್ದಾಗಿದ್ದು ಹಲವಾರು ಡಾಲರ್‌ಗಳನ್ನು ಕೊಟ್ಟು ಪಡೆಯಬೇಕಾಗಿರುವಂತಹ ತಾಜಾ ಮಾಹಿತಿಗಳನ್ನು ತಕ್ಷಣ ಒದಗಿಸಬಲ್ಲ ಸಾರ್ವಜನಿಕ ಪ್ರಯೋಜನಗಳನ್ನು ಸಹ ಒಳಗೊಂಡಿದೆ. ಇದಕ್ಕೆ ಒಂದು ಉದಾಹರಣೆಯೆಂದರೆ, transparent.gov.com, ಇದು ನಾಗರಿಕರಿಗೆ ದೊರೆಯುವ ಉಚಿತ ಮಾಹಿತಿ ಸಂಗ್ರಹ ಮೂಲವಾಗಿದ್ದು ತಮ್ಮ ಸಮುದಾಯದಲ್ಲಿ ಅಥವಾ ದೇಶದೆಲ್ಲೆಡೆ ಇರುವ ಎಲ್ಲಾ ಸಮುದಾಯಗಳಲ್ಲಿ ಸರಕಾರಗಳ ಮುಕ್ತ ಕರ್ತೃತ್ವಗಳ ಬಗ್ಗೆ ಕೂಡಲೆ ತಿಳಿದುಕೊಳ್ಳಲು ಸಹಾಯ ಮಾಡುತ್ತದೆ.
ಇನ್ನೊಂದು ಮಹತ್ವದ ಮೂಲವೆಂದರೆ, USA.gov, ಅಮೇರಿಕಾ ಸಂಯುಕ್ತ ಸಂಸ್ಥಾನ ಸರಕಾರದ ಸ್ವಾಮ್ಯದಲ್ಲಿರುವ ಅಧಿಕೃತ ವೆಬ್‌ಸೈಟ್. ಈ ವೆಬ್‌ಸೈಟ್ ಎಲ್ಲಾ ಸಂಯುಕ್ತ ರಾಷ್ಟ್ರಗಳ ಮತ್ತು ರಾಜ್ಯ ಸರಕಾರೀ ಸಂಸ್ಥೆಗಳ ಸಂಬಂಧ ಹೊಂದಿದೆ. ಈ ವೆಬ್‌ಸೈಟ್‌ನಿಂದ ಒದಗಿಸಲಾಗುವ ಮಾಹಿತಿಯು ಎಲ್ಲಾ ಪೌರರಿಗೆ, ಮತ್ತು ವಿದೇಶೀಯರಿಗೆ ಕೂಡಾ ಚಾಲ್ತಿಯಲ್ಲಿರುವ, ಸಂಯುಕ್ತಸಂಸ್ಥಾನ ಸರಕಾರದ ತಾಜಾ ವಾರ್ತೆ ಹಾಗೂ ವಿಧಾಯಕಗಳನ್ನು ಒಳಗೊಂಡಿದೆ. ಇವು ವಿದ್ಯುನ್ಮಾನ ಸರಕಾರ(ಇ-ಗವರ್ನ್‌ಮೆಂಟ್)ವು ಅಂತರಜಾಲವನ್ನು ಬೆಂಬಲಿಸುವ ಕೇವಲ ಕೆಲವೇ ಉದಾಹರಣೆಗಳು ಮಾತ್ರ.
ಇ-ಪ್ರಜಾಪ್ರಭುತ್ವವು ಅತ್ಯಂತ ಸರಳವಾದ ಪ್ರಕ್ರಿಯೆಯಾಗಿದ್ದು ಸರಕಾರದ ಮಾಹಿತಿಯನ್ನು ಪಡೆಯಲು ಸಾರ್ವಜನಿಕ ವಲಯಗಳ ಸಂಸ್ಥೆಗಳಿಗೆ ಮತ್ತು ಪೌರರಿಗೆ ಅಧಿಕೃತ ಪ್ರವೇಶ ನೀಡಿದೆ. ಉದಾಹರಣೆಗೆ, ಇಂಡಿಯಾನಾ ಬ್ಯೂರೋ ಆಫ್ ಮೋಟಾರ್ ವೆಹಿಕಲ್ಸ್ ಕೌಂಟಿಯ ನ್ಯಾಯಮಂಡಳಿಯಲ್ಲಿ ನಡೆಸಲಾಗುವ ಚಾಲಕರ ದಾಖಲೆಗಳನ್ನು ಪ್ರಮಾಣೀಕರಿಸುವ ಪ್ರಕ್ರಿಯೆಯನ್ನು ಸರಳಗೊಳಿಸಿದೆ. ಸರಕಾರದ ದಾಖಲೆಗಳನ್ನು ಡಿಜಿಟಲ್ ಮಾದರಿಯಲ್ಲಿ ಸಹಿ ಹಾಕಿ ಅಧಿಕೃತವಾಗಿ ಪ್ರಮಾಣೀಕರಿಸಿ, ಅಂಚೆಮುದ್ರೆಯನ್ನು ಬಳಸಿ ಅದನ್ನು ವಿದ್ಯುನಮಾನ ಮಾಧ್ಯಮದ ಮೂಲಕ ವಿತರಿಸುವ ಪ್ರಥಮ ಪ್ರಯತ್ನವನ್ನು ಕೈಗೊಂಡ ಪ್ರಪ್ರಥಮ ರಾಜ್ಯವೆಂದರೆ ಇಂಡಿಯಾನಾ. ತನ್ನ ಸರಳತೆಯೊಂದಿಗೆ, ಇ-ಪ್ರಜಾಪ್ರಭುತ್ವ ಸೇವೆಗಳು ಖರ್ಚು ವೆಚ್ಛಗಳನ್ನು ಕಡಿಮೆಮಾಡುತ್ತದೆ. ಅಲಬಾಮಾ ಡಿಪಾರ್ಟ್‌ಮೆಂಟ್ ಆಫ್ ಕನ್ಸರ್ವೇಶನ್ ಮತ್ತು ನ್ಯಾಚುರಲ್ ರಿಸೋರ್ಸಸ್, ವಾಲ್ ಮಾರ್ಟ್ ಮತ್ತು ಎನ್‌‍ಐಸಿಗಳು ಆನ್‌ಲೈನ್ ಹುಡುಕಲು ಮತ್ತು ಶೋಧಿಸಲು ನೀಡುವ ಪರವಾನಗಿ ಸೇವೆಗಳನ್ನು ನೀಡಲು ಇರುವ ಕಂಪ್ಯೂಟರನ್ನೇ ಬಳಸಿ ಈ ಪ್ರಕ್ರಿಯೆಯು ಸ್ವಯಂಚಾಲಿತವಾಗಿ ನಡೆಯುವಂತೆ ಕ್ರಮ ಕೈಗೊಂಡಿತು. ೧೪೦,೦೦೦ ಕ್ಕಿಂತಲೂ ಅಧಿಕ ಪರವಾನಗಿಗಳು ವಾಲ್ ಮಾರ್ಟ್ ಮಳಿಗೆಗಳಲ್ಲಿ ಪ್ರಥಮ ಅನ್ವೇಷಣೆಯಲ್ಲೇ ಖರೀದಿಸಲ್ಪಟ್ಟು, ಸಂಸ್ಥೆಯ ಅಂದಾಜಿನ ಪ್ರಕಾರ ಈ ಪ್ರಕ್ರಿಯೆಯಿಂದ ವರ್ಷಕ್ಕೆ ಡಾಲರ್ ೨೦೦,೦೦೦ ರಷ್ಟು ಹಣ ಉಳಿಸಲು ಸಾಧ್ಯವಾಯಿತು.
ವಿದ್ಯುನ್ಮಾನ ಪ್ರಜಾಪ್ರಭುತ್ವವು ಇನ್ನೂ ಹೆಚ್ಚಿನ ಪ್ರಮಾಣದಲ್ಲಿ ಯುವಜನರನ್ನು ತಲುಪುವ ಪ್ರಯೋಜನವನ್ನು ನೀಡಿದ್ದು ಇದು ಚುನಾವಣೆಯ ಸಂದರ್ಭದಲ್ಲಿ ಮತದಾನದ ಪ್ರಮಾಣವನ್ನು ವೃದ್ಧಿಸಿ ಯುವಜನರ ನಡುವೆ ಜಾಗೃತಿಯನ್ನೂ ಮೂಡಿಸಿದೆ. ಮತದಾನದ ಪ್ರಮಾಣವು ಸ್ಥಿರವಾಗಿ ಇಳಿಮುಖವಾಗುತ್ತಿರುವ ಈ ಸ್ಥಿತಿಯನ್ನು ಇ-ಪ್ರಜಾಪ್ರಭುತ್ವ ಮತ್ತು ವಿದ್ಯುನ್ಮಾನ ಮತದಾನದ ಪ್ರಕ್ರಿಯೆಯು ಬದಲಾಯಿಸಬಹುದು. ಕೆನಡಾ, ಅಮೇರಿಕಾ ಸಂಯುಕ್ತ ಸಂಸ್ಥಾನ ಮತ್ತು ಯುನೈಟೆಡ್ ಕಿಂಗ್‌ಡಮ್‌ಗಳೂ ಸೇರಿದಂತೆ ಹೆಚ್ಚಿನ ಉಧ್ಯಮೀಕರಣಗೊಂಡ ರಾಷ್ಟ್ರಗಳಲ್ಲಿ, ವಿಶೇಷವಾಗಿ ಯುವಜನತೆಯ ಮತದಾನದ ಪ್ರಮಾಣವು ಗಮನಾರ್ಹ ಇಳಿಕೆ ಕಂಡಿದೆ. ವಿದ್ಯುನ್ಮಾನ ರಾಜಕೀಯ ಭಾಗವಹಿಸುವಿಕೆಯ ಪ್ರಕ್ರಿಯೆಗಳು ಯುವಜನರಿಗೆ ಅತ್ಯಂತ ನಿಕಟವಾದುದಾಗಿದ್ದು ಇದರ ಪರಿಣಾಮವಾಗಿ ಸಾಂಪ್ರದಾಯಿಕ ಮತದಾನದ ವಿಧಾನಗಳನ್ನು ಅನುಸರಿಸಿ ಮತದಾನ ಮಾಡಲು ಅನನುಕೂಲ ಸ್ಥಿತಿಯನ್ನೆದುರಿಸುತ್ತಿದ್ದ ಯುವಜನರ ಭಾಗವಹಿಸುವಿಕೆಯು ಗಣನೀಯ ಪ್ರಮಾಣದಲ್ಲಿ ವೃದ್ಧಿಸಿತು. ವಿದ್ಯುನ್ಮಾನ ಪ್ರಜಾಪ್ರಭುತ್ವವು ಪ್ರಜಾಪ್ರಭುತ್ವದಲ್ಲಿ ಜನತೆಯು ಪಾಲ್ಗೊಳ್ಳುವುದನ್ನು ವೃದ್ಧಿಸಿದ್ದು ನಾಗರಿಕರ ಅನಕ್ಷರತೆಯನ್ನು ಮತ್ತು ಮತನೀಡುವಲ್ಲಿ ತೋರುವ ನಿರುತ್ಸಾಹವನ್ನು ಕಡಿಮೆಗೊಳಿಸಿದೆ ಹಾಗೂ, ರಾಜಕೀಯ ಶಿಕ್ಷಣ, ಮಾತುಕತೆ ಮತ್ತು ಚರ್ಚೆ ಹಾಗೂ ಭಾಗವಹಿಸುವಿಕೆಯನ್ನು ಬೆಳೆಸಬಲ್ಲ ಉತ್ತಮ ಆಸ್ತಿಯಾಗಿದೆ.
ಮಾಹಿತಿ ಮತ್ತು ಸಂಪರ್ಕ ತಂತ್ರಜ್ಞಾನ ಮತ್ತು ರಾಜಕೀಯ ಪಾಲ್ಗೊಳ್ಳುವಿಕೆ
ಅನುಕೂಲಗಳು
ಪ್ರಾಯೋಗಿಕ ವಿಷಯಗಳು
ಸಂಘಟಿತ ಕಾರ್ಯಾಚರಣೆಯ ಒಂದು ಸಾಧನವಾಗಿ ಅಂತರ್ಜಾಲ